|  |  |  |
| --- | --- | --- |
|  |  |  |

Pasirenkamojo vaikų UGDYMO programų STEBĖSENOS tvarka

I. BENDROSIOS NUOSTATOS

1. Pasirenkamojo vaikų ugdymo programų stebėsenos (toliau – Stebėsena) tvarka parengta įgyvendinant projekto „Pasirenkamojo vaikų švietimo finansavimo modelio sukūrimas ir išbandymas savivaldybėse“ (toliau – Projektas) veiklą Nr. 1.1.3.1.

2. Stebėsenos tvarka nustato Stebėsenos tvarkos paskirtį, uždavinius, stebėsenos vykdymo būdus, stebėseną vykdančių atsakingų darbuotojų teises, pareigas ir atsakomybes.

3. Stebėsenos paskirtis yra pateikti suinteresuotoms šalims informaciją apie pasirenkamojo vaikų ugdymo programų įgyvendinimo kokybę. ;

4. Stebėsenos uždaviniai:

4.1. stebėti, analizuoti ir vertinti su Programų įgyvendinimu susijusius duomenis, Programų įgyvendinimą ir jų atitikimą akredituotai Programai ir kitiems neformalųjį vaikų švietimą reglamentuojantiems dokumentams;

4.2. teikti metodinę ir informacinę švietimo pagalbą pasirenkamojo vaikų ugdymo teikėjams (toliau – Teikėjai).

5. Stebėsena vykdoma, vadovaujantis Neformaliojo vaikų švietimo koncepcija, Ugdymo plėtotės centro direktoriaus 2012-07-20 įsakymu Nr. VK-378 „Dėl pasirenkamojo vaikų ugdymo teikėjų atitikties nustatymo ir programų akreditavimo tvarkos“, 2012-09-14 įsakymu Nr. VK-455 „Dėl pasirenkamojo vaikų ugdymo programų akreditavimo“, kitais Lietuvos Respublikos teisės aktais.

6. Stebėseną vykdo Projekto partnerėse savivaldybėse dirbantys specialistai, atsakingi už pasirenkamąjį vaikų ugdymą, kiti Projekto darbuotojai (toliau – Atsakingi darbuotojai), turintys teisę prisijungti prie informacinės sistemos PAKIS (toliau – sistema PAKIS).

7. Stebėsena gali būti vykdoma:

7.1. stebint ir analizuojant duomenis, esančius sistemoje PAKIS;

7.2. stebint Programos įgyvendinimą vietoje.

II. DUOMENŲ, ESANČIŲ INFORMACINĖJE SISTEMOJE PAKIS, STEBĖSENA

8. Stebima, analizuojama ir vertinama ši sistemoje PAKIS esanti informacija:

8.1. vaikų Programų lankomumas ir lankomumo pokytis. Sistema PAKIS kaupia vaikų lankomumo duomenis ir praneša Atsakingam darbuotojui:

8.1.1. jeigu vienos Programos įgyvendinimo metu pasikeičia daugiau nei 30 procentų Programą lankančių vaikų;

8.1.2. jeigu daugiau nei 30 procentų vaikų lankė mažiau negu 61 procentą visos Programos

8.2. Atsiliepimai apie Programų įgyvendinimo kokybę, kuriuos Programose dalyvaujančių vaikų tėvai arba globėjai pateikia sistemoje PAKIS, užpildydami Anketos apie pasirenkamojo vaikų ugdymo programą formą (1 priedas).

8.2.1. Jei apie vieną Programą pateikiama daugiau nei 30 procentų neigiamų atsiliepimų arba apie Programą nepateikiama jokių atsiliepimų, gali būti vykdoma Programos įgyvendinimo stebėsena. Jeigu pateikiama daugiau nei 50 procentų neigiamų atsiliepimų, Programos įgyvendinimo stebėsena privalo būti vykdoma.

8.2.2. Atsiliepimai apie Programų įgyvendinimo kokybę sistemoje PAKIS pildomi:

8.2.2.1. po trijų mėnesių nuo vaiko neformaliojo ugdymo Programos pasirinkimo ir vaikui baigiant lankyti šią Programą;

8.2.2.2. po pusės metų nuo vaiko formalųjį švietimą papildančio ugdymo Programos pasirinkimo ir mokslo metų pabaigoje.

8.2.3. Atsiliepimo apie pasirenkamojo vaikų ugdymo programos įgyvendinimą formos pildymas turi būti numatytas vaiko ugdymo sutartyje tarp Teikėjų ir vaiko tėvų arba globėjų.

8.3. Laisvos formos tėvų atsiliepimai apie Programą, pildomi sistemoje PAKIS tam skirtame laukelyje bet kuriuo tėvams patogiu laiku.

8.4. Teikėjo sistemoje PAKIS laisva forma pateikta įgyvendintos Programos trumpa apžvalga. Apžvalgoje galima nurodyti Programoje dalyvavusių vaikų skaičių, Programos įgyvendinimo rezultatus, kitą informaciją.

9. Taip pat sistemoje PAKIS fiksuojama informacija apie Teikėjų atitikties nustatymui ir Programų akreditacijai pateiktose paraiškose esančius duomenis:

9.1. duomenys apie Teikėjo per pirmąjį atitikties vertinimą neįvykdytus papildomus kriterijus;

9.2. duomenys apie Programos akreditavimo paraiškoje Teikėjo nurodytus iš dalies įvykdytus kriterijus.

9.3. duomenys apie Teikėjus, kurie įgyvendina akredituotas Programas keliose savivaldybėse;

9.4 duomenys apie panaikintą Teikėjo atitiktį ir/arba panaikintą Programos akreditavimą;

9.5. duomenys apie Teikėjo 3 metus nevykdomą Programą;

10. Sistemoje PAKIS užfiksuotus neigiamus faktus Atsakingas darbuotojas žymi Pasirenkamojo vaikų ugdymo programų įgyvendinimo stebėsenos rezultatų registre (toliau – Registras) (2 priedas).

**III. PROGRAMŲ ĮGYVENDINIMO STEBĖSENA**

11. Programų įgyvendinimo stebėsena atliekama Atsakingam darbuotojui nuvykus į Programos įgyvendinimo vietą. Lankymo metu fiksuojama ar Teikėjo atitikties nustatymo arba Programos akreditacijos paraiškoje nurodyti ir/arba deklaruoti dalykai, atitinka faktą. Esant reikalui Teikėjams suteikiama informacinė ir metodinė švietimo pagalba.

12. Siekiant įgyvendinamų Programų kokybės, gali būti lankomos Programos:

12.1. iš anksto, atsitiktinai atrinktos;

12.2. nurodytos šios tvarkos 8.1.1., 8.1.2. ir 8.2.1. punktuose;

10.4. kurių akreditavimo paraiškoje Teikėjas pažymėjo iš dalies įgyvendinamus kriterijus.

11. Programos, apie kurias sistemoje PAKIS yra daugiau nei 50 procentų neigiamų atsiliepimų, privalo būti lankomos.

12. Programos įgyvendinimo tebėsenos rezultatai aprašomi Pasirenkamojo vaikų ugdymo programų užsiėmimo užsiėmimų lankymo ataskaitoje (toliau – Ataskaita) (3 priedas). Ataskaitoje taip pat pateikiami ir siūlymai Programos įgyvendinimo kokybei gerinti.

Atsakingas darbuotojas, Ataskaitoje nurodytus trūkumus užregistruoja į Registrą.

13. Su Ataskaita supažindinamas Programos Teikėjas, išsiunčiant Ataskaitą elektroniniu paštu.

14**.** Iš gyventojų gauti skundai dėl Programų įgyvendinimo nagrinėjami Lietuvos Respublikos Vyriausybės nustatyta tvarka.

15. Apie Stebėsenos metu nustatytus grubius pažeidimus, Atsakingi darbuotojai informuoja Pasirenkamojo vaikų ugdymo programų akreditavimo komisiją, turinčia teisę siūlyti Ugdymo plėtotės centro direktoriui panaikinti Programų akreditaciją.

**IV. ATSAKINGŲ DARBUOTOJŲ TEISĖS, PAREIGOS IR ATSAKOMYBĖ**

16. Atsakingi darbuotojai, vykdydami savo funkcijas, turi teisę:

16.1. pagal savo kompetenciją konsultuoti Programą įgyvendinančius asmenis;

16.2. lankytis Programos įgyvendinimo vietose, stebėti ugdymo procesą, ugdytojų darbą; 16.3. gauti iš Teikėjų dokumentus, reikalingus Stebėsenai vykdyti;

16.4. siūlyti Teikėjams galimus probleminių klausimų sprendimų būdus.

17. Atsakingi darbuotojai, vykdydami savo funkcijas turi vadovautis etiškumo, teisingumo ir geranoriškumo principais. Iškilus sudėtingai situacijai, tirti ją atsakingai, renkant informaciją iš kelių patikimų šaltinių. Stebėseną vykdyti netrikdant Teikėjų tiesioginio darbo arba ugdymo proceso. Neviešinti stebėsenos metu gautos informacijos tiek, kiek to nereikalauja situacijos sprendimas. Stebėseną vykdyti nusiteikus pozityviai, siekiant kiek įmanoma tobulinti Teikėjų įgyvendinamų Programų įgyvendinimo kokybę.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_